Vastupanuliikumise liikmeid on meil olnud aga küll ja küll, nende hulgas ka tõelisi vabadusvõitlejaid nagu näiteks Johan Pitka. Vastupanuliikumised koosnevad aga paljudest inimestest. Suurte figuuride kõrval esineb ka mitmeid tagasihoidlikuid ja tundmatuid tegelasi.  Sageli on sõnal "vabadusvõitlus" minu ja oletatavasti ka mingi hulga teiste inimeste jaoks liiga paatoslik ja toretsev tonaalsus. "Vastupanu" on kuidagi ehteestilikult tagasihoidlikum ja võimaldab ka seda, et iga isik, kes on kunagi  siiralt üldse midagi teinud Eesti vabaduse heaks okupatsioonide ajastuil, olgu see suur või väike tegu, kuulub selle liigituse alla. Vaikselt ümisetud Eesti hümn, taskus hoitud rusikas, salaja aiaplangule joonistatud Eesti värvid - kõik need mahuvad vastupanu ühise nimetaja alla, koos sangarite vägevate tegudega.